Αθήνα: 27.07.07.2016

 Αρ. Πρωτ.: 1148

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ανακοίνωση EDF για το τραγικό γεγονός στην Ιαπωνία**

Το αναπηρικό κίνημα είναι συγκλονισμένο από τα τρομερά γεγονότα στην Ιαπωνία, όπου ένας άνδρας επιτέθηκε και σκότωσε 19 άτομα με αναπηρία που ζουν σε ένα κέντρο φροντίδας σε μια μικρή πόλη κοντά στο Τόκιο. Τουλάχιστον 25 ακόμη άτομα έχουν τραυματιστεί. Οι σκέψεις μας είναι με τα θύματα της επίθεσης και τις οικογένειές τους. Υπενθυμίζουμε για μια ακόμη φορά στις κυβερνήσεις στην Ευρώπη και στον κόσμο ότι τα ιδρύματα και τα κέντρα φροντίδας στα οποία κλείνονται άτομα με αναπηρία -συχνά ενάντια στη θέλησή τους- συνιστά παραβίαση των ανθρωπίνων δικαιωμάτων και είναι ενάντια τη Σύμβαση του ΟΗΕ για τα Δικαιώματα των Ατόμων με Αναπηρία ( CRPD): το άρθρο 19 της Σύμβασης αναγνωρίζει το ίσο δικαίωμα όλων των ατόμων με αναπηρία να ζουν ανεξάρτητοι και εντός της κοινότητας.

Τα άτομα με αναπηρία που ζουν σε ιδρύματα συχνά στερούνται δικαιοπρακτικής ικανότητας και δεν είναι σε θέση να πάρουν αποφάσεις και να κάνουν επιλογές για τη ζωή τους. Περιστατικά κακοποίησης και παραμέλησης συμβαίνουν συχνά σε ιδρύματα στην Ευρώπη και σε όλο τον κόσμο. Η πλειοψηφία αυτών των περιπτώσεων δεν καταγγέλλονται, δεδομένου ότι τα άτομα με αναπηρία συχνά δεν γνωρίζουν τα δικαιώματά τους και δεν έχουν πρόσβαση στη δικαιοσύνη.

Τα άτομα με αναπηρία έχουν το δικαίωμα να λάβουν υποστήριξη για να είναι σε θέση να συμμετάσχουν πλήρως και να συνεισφέρουν στην κοινωνία. Αυτό μπορεί να συμβεί μόνο αν οι κυβερνήσεις επενδύσουν στον τομέα των υπηρεσιών που βασίζονται στην κοινότητα και στην προώθηση της ανεξάρτητης διαβίωσης. Μια κοινωνία χωρίς αποκλεισμούς είναι μια καλύτερη κοινωνία, όχι μόνο για τα άτομα με αναπηρία αλλά για όλους.

**EDF European Disability Forum** [**http://www.edf-feph.org/**](http://www.edf-feph.org/)

**Διαβάστε περισσότερα για την ανεξάρτητη διαβίωση και τη διαβίωση στην κοινότητα** [**http://bit.ly/2ad2Sm9**](http://bit.ly/2ad2Sm9)

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**